Ο σχολικός εκφοβισμός ως ειδικότερη εκδήλωση του φαινομένου της ενδοσχολικής βίας στο ελληνικό σχολείο
Creators: name: Μπόνια, Μαρία Σταύρου
Publisher: name: Aristotle University of Thessaloniki
Year: 2015
Subjects: σχολικός εκφοβισμός
ενδοσχολική βία
θυματοποίηση
bullying
in school” violence
victimization

description: Αντικείμενο της παρούσας εργασίας αποτελεί εκείνη η διάσταση της ενδοσχολικής βίας που αφορά τις εκδήλωσεις επιθετικής και βίαης συμπεριφοράς από μαθητή προς μαθητή και οι οποίες υπό συγκεκριμένους όρους και προϋποθέσεις συνιστούν το φαινόμενο του σχολικού εκφοβισμού. Έγινε μια προσπάθεια ορισμού του φαινομένου του σχολικού εκφοβισμού (ή θυματοποίησης, όπως αλλιώς ονομάζεται) και των μορφών εκδήλωσής του, περιγραφής των βασικών χαρακτηριστικών του παιδιού δράστη και θύματος και παρουσίασης μιας γενικής εικόνας του φαινομένου, όπως αυτό εκδηλώνεται σε όλες τις εκπαιδευτικές βαθμίδες του ελληνικού σχολείου, μέσα από έρευνες που διεξήχθησαν στην χώρα μας την τελευταία περίπου εικοσαετία. Στη συνέχεια, ακολούθησε μια απόπειρα διερεύνησης των κυριότερων αιτίων που οδήγησαν στην εμφάνιση και εξακολουθούν να συντηρούν το φαινόμενο του σχολικού εκφοβισμού στο ελληνικό σχολείο, όπως η παθογένεια των βασικών φορέων κοινωνικοποίησης των ανήλικων μαθητών (οικογένεια, σχολείο, ηθοπλαστικές ομάδες) και η αναποτελεσματικότητά τους να εμφυσήσουν και εμπνεύσουν τις απαραίτητες κοινωνικές και ηθικές αξίες καθώς και να παράσχουν στα παιδιά την κατάλληλη παιδεία, η επίδραση που ασκεί η προβολή εικόνων βίας από τα Μ.Μ.Ε και τα ηλεκτρονικά παιχνίδια στην ανάπτυξη επιθετικής συμπεριφοράς εκ μέρους των εφήβων, η ίδια η εφηβεία ως ψυχοκοινωνική κατάσταση, η οποία λόγω των αλλαγών που επιφέρει σε βιολογικό, συναισθηματικό και κοινωνικό επίπεδο βιώνεται έντονα από τους εφήβους και συνδέεται με διάφορες ψυχικές διαταρραχές, σημαντικότερες από τις οποίες είναι η διαταρραχή διαγωγής που οδηγεί στην εκδήλωση αντικοινωνικής συμπεριφοράς και η χρήση εξαρτησιογόνων ουσιών (αλκοόλ, ναρκωτικά κ.λ.π.). Τέλος, διερευνήθηκε ως ειδικότερη παράμετρος το ζήτημα της σχολικής επίδοσης και αποτυχίας των μαθητών σε συνάρτηση με αυτό της κατηγοριοποίησης και του στιγματισμού τους, διαδικασίες που αποδιδουν σε κάποια παιδιά μια αρνητικά προσδιορισμένη ταυτότητα, την οποία πολλές φορές νιώθουν την ανάγκη να επιβεβαιώσουν με εκφοβιστικές συμπεριφορές απέναντι στους συμμαθητές τους.
description: The topic of the present paper is the dimension of the ‘in school’ violence which refers to the aggressive and violent behavior from student to student, which under specific terms and conditions constitutes the so-called ‘bullying’ phenomenon. There has been an attempt to define the ‘bullying’ phenomenon (otherwise known as ‘victimisation’) and its different aspects of expression. Furthermore, an effort is made not only to describe the primary characteristics of the child-doer and the child-victim but also to present a general view of this phenomenon as it is witnessed in all different levels of the Greek educational system, being based on researches which have been held in the past 20 years. Moreover, there has been an endeavor to explore the fundamental causes which have initially triggered and still sustain the phenomenon of ‘bullying’ in the Greek school, such as a) the pathogenic bodies of socialization for the minor students (family, school, moralistic groups) and their inefficiency to inculcate and inspire the principal social and moral values as well as to provide children with the relevant education, b) the influence which exerts the projection of violent scenes by the media on the development of aggressive behavior by the adolescents, c) adolescence itself as a psychosocial state which because of the changes it instigates on a biological, sentimental and social level is profoundly experienced by the adolescents and it is correlated with several psychological disorders the most significant of which is the conduct disorder which leads to the development of anti-social behavior and the abuse of addictive substances (drugs, alcohol e.t.c.) Finally, it has been scrutinized as a special parameter the issue of school performance and failure in relevance to the categorization and stigmatization of the students which are processes that attach a negatively connoted identity on the students which they are impelled to ratify developing intimidating behaviors against their schoolmates.